जुद्धशमशेर कतै घुम्न गएका बेला साना–साना सहयोगहरू गरेका उदाहरणहरू प्रशस्त छन्। १९३३ डिसेम्बर (वि.सं. १९९० मंसीर) तिर गोरखपुरको बाटो हुँदै सुदूरपश्चिम तराईतिर शिकार खेल्न हिंडेका बेला यो अपील गरिएको र जुद्धशमशेरले केही सहयोग गरेको हुनसक्ने अनुमान राणाकालीन इतिहासका ज्ञाता तथा लेखक कमल दीक्षितको छ। दीक्षितका अनुसार, जुद्धशमशेर वि.सं. २००२ (सन् १९४५) मा ७१ वर्षको उमेरमा प्रधानमन्त्री पदत्याग गरी कालीगण्डकी नदी किनारामा रहेको तीर्थस्थल रिडी नजिक पर्ने अर्गेलीस्थित दरबारमा बस्न थालेका थिए। केही समय त्यहाँ बसेर बनारस जाँदा उनले बनारस विश्व विद्यालयलाई रु.१ लाख प्रदान गरेका थिए।
